Pressemeddelelse, fredag d. 12. april 2019 kl. 09.00

**Heartland og Kunsthal Charlottenborg skaber landsdækkende kunstudstilling under forårets valgkamp**

En række af verdens mest anerkendte kunstnere med bl.a. danske Olafur Eliasson deltager i udstillingen ’It’s Urgent!' som vises på reklameplatforme over hele Danmark under forårets valgkamp til EU Parlamentet og Folketinget. Udstillingen er kurateret af stjernekurator Hans Ulrich Obrist.

En række af verdens mest anerkendte kunstnere kommenterer den aktuelle politiske situation på reklameplatforme rundt i hele Danmark. Det sker som del af udstillingen ’It’s Urgent!’ skabt af stjernekuratorHans Ulrich Obrist.

Hans Ulrich Obrist er flere gange blevet kåret som kunstverdenens nummer 1 af det respekterede kunstmagasin ArtReview, der hvert år laver en top-100 liste over kunstverdenens mest indflydelsesrige personer. Hans Ulrich Obrist, der til daglig er direktør på Serpentine Galleries i London, optrådte sidste år i samtale med Salman Rushdie på Heartland og har tidligere kurateret udstillingen ’TAKE ME (I’m Yours)’ på Kunsthal Charlottenborg.

Udstillingen er planlagt så den vises på gader og stræder over hele Danmark midt under den forestående valgkamp til både EU Parlamentet og det danske Folketing. Det er ikke tilfældigt, for der har aldrig været mere brug for kunstnernes stemme i den politiske debat end lige nu, forklarer Hans Ulrich Obrist:

–*“If there was ever a time that the world needed artists, it is now. We need their radical ideas, visions, and perspectives in society”.*

De deltagende kunstnere kommer fra mange forskellige steder i verden: Etel Adnan (Libanon/USA), Sophia Al-Maria (Qatar/USA), Tania Bruguera (Cuba), Tony Cokes (USA), Olafur Eliasson (Danmark), Hans Haacke (Tyskland), Lauren Halsey (USA), Arthur Jafa (USA), Eileen Myles (USA), Precious Okoyomon (England), Wolfgang Tillmans (Tyskland), Rirkrit Tiravanija (Argentina/Thailand) & Nora Turato (Kroatien).

Udstillingen er organiseret af Kunsthal Charlottenborg og Heartland i samarbejde med AFA JCDecaux, der spreder værkerne på flere hundrede reklamepaneler over hele Danmark.

Programchef på Heartland, Rasmus Quistgaard, og direktør på Kunsthal Charlottenborg, Michael Thouber, udtaler:

*”Vi har længe haft lyst til at sprede samtidskunstens potentiale ud til flere danskere. Denne udstilling giver os ikke blot mulighed for at vise nogle af tidens bedste kunstnere til rigtig mange over hele landet, men også for at få kunstens poetiske og politiske stemme ud i et forår præget af store politiske begivenheder”.*

Værkerne udstilles på reklamepaneler over hele Danmark i maj og juni og udstillingen vises samlet under Heartland fra 30. maj – 1. juni 2019 og efterfølgende i gården på Kunsthal Charlottenborg fra 18. juni – 11. august 2019.

**Om kunsterne:**

**Etel Adnan (f. 1925)**

Libanesiske Etel Adnan er poet, essay-forfatter og visuel kunstner. Hun blev i 2003 kåret som muligvis den mest hædrede og betydningsfulde, aktive arabisk-amerikanske forfatter. Hun har ved siden af forfattergerningen blandt andet skabt oliemalerier, film og gobeliner.

**Sophia Al-Maria (f. 1983)**

Sophia Al-Maria er en qatarsk-amerikansk kunstner, forfatter og filmskaber. Hun arbejder i høj grad med koncept ”Golf-futurisme”, der kort sagt beskriver et eksisterende fænomen inden for både arkitektur, byplanlægning, kunst, æstetik og populærkultur i den persiske golf, efter olie har været den dominerende magtfaktor i mange år.

**Tania Bruguera (f. 1968)**

I over 25 år har Tania Bruguera arbejdet socialt engagerende performances og installationer, der kaster et kritisk blik på politiske magtstrukturer og disses effekt på almindelige borgeres liv. Hun er tidligere blevet udråbt som en af verdens 100 førende tænkere og har haft sine værker udstillet på bl.a. Documenta 11, Venedig Biennalen, Tate Modern i London samt Guggenheim og MoMA i New York.

**Tony Cokes (f. 1956)**

Tony Cokes arbejder med video, installation, print, lyd og andre værker, der sætter udvalgte tekster i en nyt lys for at reflektere over emner som kapitalisme, subjektivitet, viden og fornøjelse. Hans værker har været udstillet over hele verden. Til daglig er Cokes professor i moderne kultur og medier ved Brown University i Providence, Rhode Island.

**Olafur Eliasson (f. 1967)**

Olafur Eliasson er en af de mest anerkendte kunstnere i Danmark og Island og har siden 1990’erne været udstillet over det meste af verden. I 2003 repræsenterede han Danmark ved biennalen i Venedig og har siden bl.a. kunne opleves med installationen *The Weather Project* på Tate Modern i London samt *The New York City Waterfalls,* og tegnet Fjordenhus i Vejle.

**Hans Haacke (f. 1936)**

Hans Haacke er en tysk kunstner, der har specialiseret inden for installationskunst og skulpturer. Hans værker har været udstillet i mange byer over hele verden, herunder på biennalerne i Venedig, São Paulo, Sydney, Tokyo, Johannesburg, Gwangju, Sharjah, Mercosul, Lyon og New York.

**Lauren Halsey (f. 1987)**

Lauren Halsey skaber kunst af en kombination af fundne, fabrikerede og håndlavede objekter, der sammensættes med samfundet for øje og en fritlevende fantasi. Det skaber nogle værker, der spejler menneskerne og stederne omkring hende og tager fat i vigtige samfundsemner. Halsey har bl.a. været inkluderet på Made in LA (2018) på Hammer Museum i LA og vil i maj 2019 åbne en solo udstilling på Fondation Louis Vuitton i Paris.

**Arthur Jafa (f. 1960)**

Amerikanske Arthur Jafa er kunstner, filmskaber og fotograf. Ét spørgsmål er gennemgående for hans kunst: Hvordan kan visuelle medier, såsom objekter, statiske og levende billeder, fremkalde en tilsvarende følelse af ”styrke, skønhed og fremmedgørelse”, som bestemte former af ”sort musik” kan gøre det i amerikansk kultur? Jafas værker er inkluderet i samlinger på bl.a.

The Metropolitan Museum of Art og The Museum of Modern Art i New York, The Tate i London og Los Angeles Museum of Contemporary Art.

**Eileen Myles (f. 1949)**

Eileen Myles er prisvindende poet, forfatter, foredragsholder og kunstjournalist. Myles har udgivet mere end 20 bøger og har i tidens løb modtaget et hav af priser og hædersmærker. I 2019 vil han undervise på NYU og Naropa University.

**Precious Okoyomon (f. 1993)**

Precious Okoyomon udgav sin første poesibog *Ajebota* i 2016 og fik sine værker med på den 13. baltiske triennale. I 2019 udgiver hun sin anden bog, der får titlen *But Did U Die?*

**Wolfgang Tillmans (f. 1968)**

Tyskfødte Wolfgang Tillmans arbejder med fotografik og har siden 2006 ledet non-profit-udstillingen *Between Bridges*, først i London og nu Berlin som fokusere på anti-racisme og LGBTIQ-rettigheder internationalt. Tillmans har modtaget en lang række priser bl.a. Turner Prize i 2000 og Hasselblad Foundation International Award i fotografi i 2015 og haft udstillinger på Fondation Beyele og Tate Modern.

**Rirkrit Tiravanija (f. 1961)**

Den argentinsk-fødte thailandske kunstner Rirkrit Tiravanija er bredt anerkendt som en af sin generations mest indflydelsesrige kunstnere. Hans kunst er svær at definere, da den går på tværs af medier og kombinerer traditionelle objekter med offentlige og private optrædener, undervisning og andre former for sociale udfoldelser. Han bl.a. vundet Hugo Boss prisen uddelt af Guggenheim Museet i 2015 og udstillet på The Museum of Modern Art i New York og Reina Sofia musset i Madrid.

**Nora Turato (f. 1991)**

Kroatiske Nora Turato har de senere år udstillet sin kunst over hele verden i bl.a. Bruxelles, Liechtenstein, Krakow, Porto, New York, Genève og Berlin. Den unge kunstner har især markeret sig med sin hyldest til det hysteriske gennem spoken-word performances.

**Fakta:**

“It’s Urgent”

Kurateret af Hans-Ulrich Obrist

Deltagende kunstnere: Etel Adnan, Sophia Al-Maria, Tania Bruguera, Tony Cokes, Olafur Eliasson, Hans Haacke, Lauren Halsey, Arthur Jafa, Eileen Myles, Precious Okoyomon, Wolfgang Tillmans, Rirkrit Tiravanija & Nora Turato

Udstillingen vises:

30. maj – 1. juni på Heartland

18. juni – 11. august 2019 på Kunsthal Charlottenborg

Løbende fra maj – juni 2019 på billboards over hele Danmark

Udstillingen er organiseret af Kunsthal Charlottenborg og Heartland i samarbejde med AFA JCDecaux. Støttet af Statens Kunstfond og Det Obelske Familiefond. Heartlands kunstprogram er støttet af Beckett-Fonden og Øernes Kunstfond.

**Endeligt festivalprogram næsten klar**

Med dagens offentliggørelse er festivalens endelige program næsten klar. De kommende uger vil de sidste navne inden for ART, TALKS og FOOD blive offentliggjort. De vil alle kunne opleves på Heartland 2019, der finder sted fra torsdag d. 30. maj til lørdag d. 1. juni 2019.

**BILLETSALG**

**Partoutbillet**: 1.950 DKK ekskl. gebyr

**Partoutbillet, børn (6-12 år)**: 650 DKK ekskl. gebyr

**Partoutbillet, børn (0-5 år):** 25 DKK ekskl. gebyr

**Endagsbillet (torsdag, fredag el. lørdag)**: 950 DKK ekskl. gebyr

**Endagsbillet, børn (6-12 år)**: 275 DKK ekskl. gebyr

**Endagsbillet, børn (0-5 år)**: 25 DKK ekskl. gebyr

**OVERNATNINGSTILBUD**

**Campingpas (v. eget telt, iglotelt, cardboard- eller tenthouse)**: 200 DKK ekskl. gebyr

**Opslået iglotelt (2 pers.)**: 650 DKK ekskl. gebyr

**Cardboardhouse (2 pers.)**: 850 DKK ekskl. gebyr

**Tenthouse (2 pers.)**: 2.150 DKK ekskl. gebyr

**Plads til medbragt campingvogn/autocamper (uden strøm)**: 950 DKK ekskl. gebyr

**Plads til medbragt campingvogn/autocamper (med strøm)**: 1.750 DKK ekskl. gebyr

***Boutique telt (2-4 pers.)****: 5.955 DKK – 8.955 DKK ekskl. gebyr - VENTELISTE*

***Mini lodge (2 pers.)****: UDSOLGT*

Billetlink: [www.heartlandfestival.dk](http://www.heartlandfestival.dk)

**Med venlig hilsen**

Have Kommunikation

**KONTAKT**

Presseansvarlig - Have Kommunikation:

Peter Pishai Storgaard // peter.storgaard@have.dk // 28 49 33 86

Kristina Sindberg // kristina@have.dk // 24 86 01 84

Heartland:

Direktør: Ulrik Ørum-Petersen // ulrik@livenation.dk

Udviklings- og kommunikationschef: Janne Villadsen // janne@heartlandfestival.dk

**OM HEARTLAND**

Heartland er en kulturbegivenhed, der præsenterer et internationalt program sammensat af fire søjler: MUSIC, ART, TALKS og FOOD. Her kombineres live-samtaler og samtidskunst med det bedste fra musik- og madscenen og tager form som festival på Egeskov Slot på Fyn.

Heartland 2019 finder sted på Egeskov Slot fra 30. maj til 1. juni 2019.

Mere info om Heartland kan findes på [www.heartlandfestival.dk](http://www.heartlandfestival.dk)

**Heartland på de sociale medier**

Facebook: [www.facebook.com/heartlandfestivaldk](http://www.facebook.com/heartlandfestivaldk)

Instagram: @heartlandfestivaldk

Twitter: @heartlanddk

Youtube: Heartland Festival

**Heartland er støttet af:**

Faaborg Midtfyn Kommune

Udvikling Fyn

Albani